 Madaxweyne Xasan Sheekh Maxamuud wuxuu ahaa Madaxweynihii u horeeyey ee dalka gudihiisa lagu doorto, muddo 40 sano ka badan, wuxuu hoggaamiyey dowladdii u horeysey ee aan kumeelgaar ahayn ee dalku yeesho muddo 12 sano ah, si lamid ah Madaxweynihii ka horeeyey ma ahayn shakhsi aaminsan in Soomaaliya ay noqon karto dal Federaal ah, wuxuu samaystey la taliyaal ka soo horjeeda nidaamka Federaalka, waxaana uu uga duwana Sheekh Shariif, dagaal toos ah ayuu ku qaadey Federaalka, wuxuu isku dayey in uu hor istaago dhismihii Jubbaland iyo Koonfur Galbeed, labadii maamul ee ka danbeeyey ayuu ka dhigey mid canbaar loogu yeelayo nidaamka federaalka taas oo khaladaadkii uu ka galey weli taagan tahay. 